Dacă după ce deschideți borcanul cu castraveți, observați că saramura a devenit tulbure, se întinde, adică dă semne de "băloșire", înseamnă că trebuie să vânturați sau "să pritociți" castraveții. Scurgeți saramura din borcan într-un alt vas, apoi o turnați la loc. În acest fel saramura se oxigenează. Dacă borcanul e prea greu și nu puteți scurge saramura, introduceți un furtun în borcan sau în bidon și suflați cu putere de câteva ori ca să introduceți aer - și implicit oxigen - în saramură. Apoi puneți capacul la loc.